
	COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 


	Bucureşti,
	03.02.2015

	Nr.
	4c-6/186


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul suplimentar asupra propunerii legislative pentru modificarea și completarea Legii nr.152 din 15 iulie 1998 privind înființarea Agenției Naționale pentru Locuințe, retrimisă comisiei sesizate în fond în vederea examinării şi depunerii unui nou raport, cu adresa nr. Pl.x 646/2013/2014 din 23 aprilie 2014.

PREŞEDINTE,

MARIN ALMĂJANU
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 
	Bucureşti,
	03.02.2015

	Nr.
	4c-6/186


R A P O R T      S U P L I M E N T A R
asupra propunerii legislative pentru modificarea și completarea Legii nr.152 din 15 iulie 1998 privind înființarea 
Agenției Naționale pentru Locuințe


În şedinţa Plenului Camerei Deputaţilor din ziua de miercuri, 23 aprilie 2014, în temeiul art.70 din Regulamentul Camerei Deputaţilor, republicat, cu modificările și completările ulterioare, s-a hotărât retrimiterea propunerii legislative pentru modificarea și completarea Legii nr.152 din 15 iulie 1998 privind înființarea Agenției Naționale pentru Locuințe (Pl.x646/2013/2014), Comisiei pentru administraţie publică și amenajarea teritoriului în vederea examinării şi depunerii unui nou raport.



Pentru această propunere legislativă s-a întocmit raportul nr.4c-6/596 din 11.02.2014 prin care s-a propus respingerea propunerii legislative.

La întocmirea prezentului raport suplimentar Comisia a avut în vedere:

· avizul favorabil al Consiliului Legislativ (nr.736/16.07.2013)
· avizul negativ al Comisiei juridice, de disciplină și imunități (nr.4c-11/1526/18.02.2014)

· punctul de vedere negativ al Guvernului (nr.1981/25.10.2013)
Propunerea legislativă a fost respinsă de Senat în şedinţa din 10 decembrie 2013, în calitate de primă Cameră sesizată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările și completările ulterioare. 


Propunerea legislativă are ca obiect de reglementare completarea alin.(2) al art.10 din Legea nr.152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare, în sensul reglementării posibilităţii achitării în rate a preţului locuinţelor dobândite în condiţiile Legii nr.85/1992 privind vânzarea de locuinţe şi spaţii cu altă destinaţie construite din fondurile satului şi din fondurile unităţilor economice sau bugetare de stat, republicată, cu modificările şi completările ulterioare.

Potrivit prevederilor art.61 din Regulamentul Camerei Deputaţilor, republicat, cu modificările și completările ulterioare, comisia a examinat propunerea legislativă în şedinţa din 3 februarie 2015.
La lucrările comisiei au fost prezenţi 20 deputaţi, din totalul de 24 membri ai comisiei.

În urma examinării intervenţiei legislative şi a opiniilor exprimate de către membrii Comisiei, s-a hotărât cu majoritate de voturi (5 voturi împotrivă), menținerea raportului de respingere a propunerii legislative pentru modificarea și completarea Legii nr.152 din 15 iulie 1998 privind înființarea Agenției Naționale pentru Locuințe din următoarele considerente: modificarea prevederilor Legii nr.152/1998 în sensul reglementării posibilității plății în rate a locuințelor Agenției Naționale pentru Locuințe (ANL) ar putea avea implicații asupra procesului de dezvoltare a construcțiilor de locuințe ANL, deoarece sumele obținute din vânzarea acestor locuințe se utilizează numai pentru finanțarea construcției de locuințe.
De asemenea, condițiile în care titularii de contracte de închiriere pot achita prețul locuinței în rate ar trebui reglementate în cadrul Legii nr.152/1998 împreună cu alte aspecte care privesc plata în rate, cu ar fi dobânda aplicată, termene de rambursare, măsuri privind întârzierile la plată.

 În raport cu obiectul şi conţinutul reglementării, propunerea legislativă face parte din categoria legilor ordinare.
	PREŞEDINTE,
	                  SECRETAR,

	MARIN ALMĂJANU
	CONSTANTIN AVRAM


Șef serviciu, Sofia Chelaru

Consilier, Roxana Feraru

